তবে কমিটির একাধিক সদস্য জানিয়েছেন, প্রতিবেদনে মোট চার দফা সুপারিশ করা হয়েছে। এর মধ্যে অন্যতম হচ্ছে, ফাঁস হওয়া প্রশ্নপত্রে যেসব শিক্ষার্থী পরীক্ষা দিয়েছে তাদের ফলাফল বাতিল করা। ফাঁস প্রশ্নে পরীক্ষা দেয়া শিক্ষার্থীদের প্রযুক্তির মাধ্যমে চিহ্নিত করে এই ব্যবস্থা নেয়া হবে। এ ক্ষেত্রে গ্রেফতারকৃতদের জিজ্ঞাসাবাদ করে তাদের সঙ্গে যোগাযোগ থাকা পরীক্ষার্থী চিহ্নিত করা হবে। এরপর যেসব শিক্ষার্থীর পরীক্ষার ফল বাতিল হবে, তাদের বিরুদ্ধে দৃষ্টান্ত স্থাপনের জন্য আইনানুগ ব্যবস্থা নিতে হবে।